O firmă din Turcia, apropiată președintelui Erdogan, face cadou drone Ucrainei.
Producătorul turc de drone Baykar a oferit luni trei dintre dronele sale armatei ucrainene. Turcia nu a anunțat vreun ajutor militar pentru Ucraina, dar această livrare ar putea să aibă loc doar cu aprobarea lui Erdogan. Turcia a condamnat invazia rusă în Ucraina, însă a încercat să acționeze ca mediator între cele două părți și nu a semnat sancțiunile impuse de SUA și UE împotriva Moscovei.
Producătorul turc de drone Baykar, care îl are printre directori pe cumnatul președintelui Recep Tayyip Erdogan, a oferit luni trei dintre dronele sale armatei ucrainene.Într-un comunicat postat pe Twitter, producătorul a precizat că o campanie de crowdfunding a strâns suficiente fonduri pentru a achiziţiona mai multe drone pentru a le folosi pe câmpul de luptă."Baykar nu va accepta plata pentru TB2-uri și va trimite 3 UAV-uri gratuit pe frontul de război ucrainean", a adăugat aceasta."Cerem ca fondurile strânse să fie trimise în schimb poporului ucrainean care luptă."Baykar'dan duyuru!*Announcement from Baykar!*Оголошення від Baykar! pic.twitter.com/VQxZ5s2jnY— BAYKAR (@BaykarTech) June 27, 2022 Turcia nu a anunțat vreun ajutor militar pentru Ucraina, dar această livrare ar putea cu greu să aibă loc fără aprobarea lui Erdogan.Ministrul ucrainean al apărării, a confirmat, de asemenea, livrarea gratuită a dronelor.Unul dintre directorii Baykar este Selcuk Bayraktar, soțul fiicei mai mici a lui Erdogan.Anunțul vine în contextul în care Turcia, membră NATO, blochează candidaturile de aderare ale Finlandei și Suediei, din cauză că acestea "oferă adăpost sigur militanților kurzi în afara legii, a căror insurecție de zeci de ani împotriva statului turc a făcut zeci de mii de victime."În timp ce Turcia a condamnat invazia rusă în Ucraina, a încercat, de asemenea, să acționeze ca mediator între cele două părți și nu a semnat sancțiunile impuse de Statele Unite și Uniunea Europeană împotriva Moscovei.Ucraina a declarat că avea aproximativ 20 de drone TB2 la începutul războiului.Unii experți spun că Ucraina primește în continuare livrări de drone de luptă turcești, lucru pe care Ankara nu l-a confirmat niciodată.